KIRJALLINEN KYSYMYS E-1270/00 esittäjä(t): Alejandro Cercas (PSE), Miguel Martínez Martínez (PSE), Emilio Menéndez del Valle (PSE) ja María Sornosa Martínez (PSE) komissiolle. Sisäiset kilpailut KOM/TA/99, KOM/TB/99, KOM/TC/99.



Virallinen lehti nro 089 E , 20/03/2001 s. 0019 - 0020



KIRJALLINEN KYSYMYS E-1270/00 esittäjä(t): Alejandro Cercas (PSE), Miguel Martínez Martínez (PSE), Emilio Menéndez del Valle (PSE) ja María Sornosa Martínez (PSE) komissiolle (19. huhtikuuta 2000) Aihe: Sisäiset kilpailut KOM/TA/99, KOM/TB/99, KOM/TC/99 Komission henkilöstön ja hallinnon pääosaston pääjohtaja päätti 2. joulukuuta 1999 julistaa edellä mainitut kolme kilpailua uudelleen avoimeksi 22. joulukuuta 1999 asti, vaikka kilpailuilmoituksissa vahvistettu määräaika 30. heinäkuuta 1999 klo 16.00 oli kulunut umpeen, sekä siirtää 6. ja 7. päiväksi joulukuuta 1999 kaavaillut kirjalliset valintakokeet uudelle päivälle. 1. Voiko komissio - kertoa, miksi se valintalautakuntien mielipiteestä välittämättä katsoi joutuvansa hyväksymään kilpailuun sekä ne ehdokkaat, jotka eivät olleet komission 2. joulukuuta 1999 tekemän päätöksen sanamuodon mukaisesti toimittaneet kaikkia kilpailuilmoituksen XII kohdassa vaadittuja asiakirjoja eivätkä siis noudattaneet komission itsensä asettamia kilpailuihin osallistumista koskevia sääntöjä, että myös uudet ehdokkaat, jotka olivat oikeutettuja ilmoittautumaan kilpailuihin 2. joulukuuta 1999 ja 22. joulukuuta 1999 välisenä aikana eli virallisesti julkaistun määräajan umpeuduttua, - ilmoittaa kilpailuittain niiden hakijoiden lukumäärän ja nimet, jotka valintalautakunnat hyväksyivät kilpailuihin 2. joulukuuta 1999 jälkeen, - vakuuttaa, että 2. joulukuuta 1999 jälkeen kilpailuihin hyväksyttyjen hakijoiden joukossa ei ole komission jäsenten tai heidän kabinettiensa jäsenten lähipiiriin kuuluvia hakijoita, - kertoa, mitä takeita hallinto antoi valintalautakuntien jäsenille saadakseen heidät ryhtymään uudelleen toimeen, josta he olivat jo kertaalleen eronneet? 2. Eikö komissiokin ole sitä mieltä, - että hallinnon 2. joulukuuta 1999 tekemä päätös, josta tiedotettiin ainoastaan sähköpostitse, aiheuttaa sen, että näiden virkamieskilpailujen järjestämisessä on tehty karkeita sisällöllisiä ja muotovirheitä ja että kyseinen päätös on täysin käsittämätön sen avoimuuspolitiikan valossa, johon komissio on sitoutunut, - että hakijat, jotka eivät pysty täyttämään mahdollisesti hieman monimutkaisia, mutta kuitenkin täsmällisiä hakulomakkeita moitteettomasti, eivät ole päteviä virkamiehiksi? Neil Kinnockin komission puolesta antama vastaus (6. kesäkuuta 2000) Ainoastaan valintalautakunnan jäsenten on todistettava, etteivät he ole sukulaissuhteessa kehenkään hakijaan. Itse hakijoilta ei tällaista tietoa vaadita. Pääjohtaja perusteli päätöksensä asianomaisille valintalautakunnille sekä pariteettikomitealle ja suostui tarkastelemaan uudelleen kuhunkin kilpailuun hyväksytttyjen hakijoiden lukumäärää. Valintalautakunnat jatkoivat tämän jälkeen työtään tammikuussa 2000. Muiden kysymysten osalta arvoisia parlamentin jäseniä pyydetään tutustumaan parlamentin helmikuussa 2000 pidetyn osaistunnon kyselytunnin aikana(1) esitettyihin kirjallisiin kysymyksiin E-216/00 (Enrico Ferri)(2), P-832/00 (Maurizio Turco)(3) ja suulliseen kysymykseen H-125/00 (Maurizio Turco) annettuihin vastauksiin. (1) Keskusteltavat aiheet Euroopan parlamentissa (helmikuu 2000). (2) EYVL C 374 E, 28.12.2000, s. 37. (3) EYVL C 26 E, 26.1.2001, s. 116.